கணிதத்தில் **கோவை** (*expression*) என்பது மாறிகள், மாறிலிகள், கணிதச் செயல்கள், சார்புகள், கணிதக் குறியீடுகள், குழுக் குறியீடுகள் ஆகியவற்றைக் கொண்டு முறையாக இணைக்கப்பட்ட ஒரு முடிவுறு சேர்வாகும்.

எளிமையான கோவை {\displaystyle 0+0} -லிருந்து

சிக்கலான கோவை:

{\displaystyle f(a)+\sum \_{k=1}^{n}\left.{\frac {1}{k!}}{\frac {d^{k}}{dt^{k}}}\right|\_{t=0}f(u(t))+\int \_{0}^{1}{\frac {(1-t)^{n}}{n!}}{\frac {d^{n+1}}{dt^{n+1}}}f(u(t))\,dt.} -வரை கோவைகளின் பயன்பாடுகள் அமைகின்றன.
எண்கோவையின் சில எளிய எடுத்துக்காட்டுகள்:

* {\displaystyle 1+4}
* {\displaystyle (3\times 5)+4}
* {\displaystyle {\frac {1+6}{9-2}}}
* {\displaystyle 1^{2}+2^{2}+....10^{2}}
* {\displaystyle 10+4-2{\frac {5}{2}}}...

இயற்கணிதக் கோவைகள்
------------------

முதன்மைக் கட்டுரை: இயற்கணிதக் கோவை
இயற்கணிதக் கோவைகளை எண்கணிதக் கோவைகளின் பொதுமைப்படுத்தலாகக் கொள்ளலாம்.

இயற்கணிதக் கோவை என்பது எண்கள், மாறிகள் மற்றும் கணிதச் செயல்களைக் கொண்டு இணைக்கப்பட்ட சேர்வாகும்.

பொதுவான எடுத்துக்காட்டுகள்:

* நேரியல் கோவை: {\displaystyle 8x-5}.
* இருபடிக் கோவை: {\displaystyle 7{{x}^{2}}+4x-10}.
* விகிதமுறு கோவை: {\displaystyle {\frac {x-1}{{{x}^{2}}+12}}}.

முறையாக வரையறுக்கப்பட்ட விதிகளுக்குப்படாமல், இணைக்கப்பட்டவை கோவைகளாகாது. எடுத்துக்காட்டாக,

{\displaystyle \times 4)x+,/y} -இது ஒரு கோவை அல்ல. பொருளில்லாத ஒரு கலவை.

மாறிகள்
-------

முதன்மைக் கட்டுரை: மாறி
பெரும்பாலான கோவைகள் மாறிகள் என அழைக்கப்படும் எழுத்துக்களைக் கொண்டுள்ளன. ஒரு கோவையிலுள்ள மாறிகளை *சாரா மாறிகள்* அல்லது *கட்டுக்குட்பட்ட மாறிகள்* என இருவகையாகப் பிரிக்கலாம். ஒரு கோவையில் அமைந்துள்ள சாரா மாறிகளின் குறிப்பிட்ட மதிப்புகளைக் கொண்டு அக்கோவையின் மதிப்பைக் கணக்கிட முடியும். எனினும் சாரா மாறிகளின் சில மதிப்புகளுக்குக் கோவையின் மதிப்பு வரையறுக்கப்படாமலும் இருக்கலாம். எடுத்துக்காட்டாக,

கோவை: {\displaystyle x/y}

*x* = 10, *y* = 5, எனில் இக்கோவையின் மதிப்பு 2; ஆனால் *y* = 0 எனில் இக்கோவையின் மதிப்பு வரையறுக்கப்படவில்லை.

கோவையை ஒரு சார்பாகக் கருதலாம். சாரா மாறிகளுக்குத் தரப்படும் மதிப்புகள் சார்பின் உள்ளீடுகளாகவும் அவற்றுக்குரிய கோவையின் மதிப்பு சார்பின் வெளியீடாகவும் அமையும்.

சமான கோவைகள்
------------

தோற்றத்திலும் அமைப்பிலும் வேறுபடும் இரு கோவைகளின் மதிப்பு ஒரே மாதிரியான சாரா மாறிகளின் மதிப்புகளுக்குச் சமமாக இருக்குமானால் அக்கோவைகள் இரண்டும் *சமானமான கோவைகள்* எனப்படும். அதாவது அவை இரண்டும் ஒரே சார்பினைக் குறிக்கும்.

எடுத்துக்காட்டு:

{\displaystyle \sum \_{n=1}^{3}(2nx)}
இக்கோவையின் சாரா மாறி *x*, கட்டுக்குட்பட்ட மாறி *n*, மாறிலிகள் 1, 2, மற்றும் 3.

இக்கோவைக்குச் சமானனமான மற்றொரு கோவை: {\displaystyle 12x}.

*x* = 3 எனும்போது இவ்விரண்டு கோவைகளின் மதிப்பும் 36.

கணிதச் செயல்கள்
---------------

கோவைகளில்: 

* கூட்டல் மற்றும் கழித்தல் செயல்கள் இரண்டும் வழக்கமான '+' மற்றும் '−' குறிகளால் அமைகின்றன.
* வகுத்தலை '/' அல்லது கிடைக்கோட்டால் குறிக்கலாம்:

{\displaystyle x/2{\text{ or }}{x \over 2}}
* பெருக்கலை '×' அல்லது '·' குறிகளைப் பயன்படுத்தியோ அல்லது எக்குறியும் இல்லாமலோ எழுதலாம்:

{\displaystyle x\times 2{\text{ or }}x\cdot 2{\text{ or }}x2{\text{ or }}2x}
இவை அனைத்துமே பெருக்கலைக் குறித்தாலும் முதலாவது, எழுத்து x -ஐயும் இரண்டாவது தசமப் புள்ளியையும் போன்று அமைவதால், குழப்பத்தைத் தவிர்ப்பதற்காக மூன்றாவது அல்லது நான்காவது முறையைப் பயன்படுத்துவதே நன்று.

ஒரு கோவையிலுள்ள கணிதச் செயல்களுக்குத் தேவையான அளவிலான உள்ளீடுகள் சரியான இடங்களில் தரப்படல் வேண்டும்.

கூட்டல் செயலுக்கு *2 + 3* என்பது சரியானது. ஆனால் *\* 2 +* என்பது எண்கணித முறைப்படித் தவறு.

மேற்கோள்கள்
-----------

* Redden, John. *Elementary Algebra* பரணிடப்பட்டது 2014-11-15 at the வந்தவழி இயந்திரம். Flat World Knowledge, 2011

1. ↑  Redden, Section 2.1
2. ↑  "Introduction to Algebra". 2006-12-10 அன்று மூலம் பரணிடப்பட்டது. 2012-04-26 அன்று பார்க்கப்பட்டது.
3. ↑  TalkTalk Reference Encyclopedia